- Reacția lui Nicolo Napoli, după ce a debutat în al 10-lea mandat la FCU Craiova
- Mesajul transmis de tehnicianul italian
Reacția lui Nicolo Napoli, după ce a debutat în al 10-lea mandat la FCU Craiova. Tehnicianul echipei lui Adrian Mititelu a vorbit despre meciul cu Universitatea Craiova.
Partida dintre FCU Craiova și Universitatea Craiova s-a încheiat cu scorul de 1-2. Partida din Bănie, care a contat pentru ultima etapă a sezonului regular, a fost în format LIVE TEXT pe AS.ro.
Reacția lui Nicolo Napoli, după ce a debutat în al 10-lea mandat la FCU Craiova
Nicolo Napoli a spus că echipa sa a avut o zi proastă și a anunțat ce urmează pentru jucătorii săi. Acesta a vorbit și despre motivul pentru care a făcut primele schimbări în echipă abia în minutul 85, dar și despre momentul în care a fotografiat scenografia fanilor.
Totodată, italianul a fost întrebat și despre comentariile de pe Facebook, atunci când un cont cu numele acestuia a spus că anumiți oameni din staff-ul echipei "au probleme și fură bani".
"Am avut o zi proastă, este fotbal! Am fost învinși. La pauză putem intra cu 2-0 pentru noi. În a doua repriză au făcut 5 schimbări.
Avem antrenament mâine. Ne pregătim, va începe play-out-ul, vom vedea ce se întâmplă. Rămân consecvent. Eu pun în teren o echipă ce cred eu că este bună, din acest motiv nu am făcut schimbări până în minutul 85.
Am fost impresionat de coregrafia fanilor. Mi-a plăcut mult. Eu nu am comentat nimic pe Facebook, la imaginea cu șefii clubului. Nu este comentariul meu", a spus Nicolo Napoli, la digisport.ro.
Nicolo Napoli a surprins pe toată lumea, înainte de FCU Craiova – Universitatea Craiova
Nicolo Napoli a surprins pe toată lumea, înainte de derby-ul dintre FCU Craiova şi Universitatea Craiova. Antrenorul oltenilor lui Adrian Mititelu a fost impresionat de scenografia fanilor şi şi-a scos imediat telefonul şi a început să facă poze.
Fanii ambelor echipe au făcut spectacol înainte de fluierul de start al partidei. Cei de la FCU Craiova au afişat o scenografie spectaculoasă, care l-a lăsat "mască" chiar şi pe Nicolo Napoli.
Antrenorul italian a scos imediat telefonul şi a imortalizat momentul în care galeria echipei sale afişa bannerul uriaş.
"Un turist veritabil. Face câteva fotografii pe care să le aibă ca amintire", a reacţionat comentatorul Digi Sport, Ionuţ Angheluţă.
mediat după startul partidei, meciul a fost întrerupt pentru câteva minute. Fanii ambelor echipe au aruncat cu torţe pe teren, şi a fost nevoie de intervenţia stewarzilor, până când spiritele s-au calmat.
Nicolo Napoli şi-a început cel de-al zecelea mandat la FCU Craiova. Italianul a fost de nouă ori antrenorul oltenilor lui Adrian Mititelu, şi o dată a îndeplinit funcţia de director tehnic.